परिवार सोता रहा, घर से 30 हजार रुपए चोरी, नशीला स्प्रे छिड़कने की आशंका
फरीदाबाद| डबुआकॉलोनी में अंडे के होलसेल कारोबारी के घर से चोर रविवार रात 30 हजार रुपए ले गए। अलमारी से आर्टिफिशियल ज्वैलरी को भी सोना समझकर चोर ले गए। अलमारी उसी कमरे में रखी थी जिसमें कारोबारी परिवार के साथ सोया था। चोरी कब हुई, यह किसी को पता नहीं चल सका। कारोबारी को संदेह है कि चोरों ने कमरे में कोई ऐसा पदार्थ स्प्रे किया होगा, जिससे उनकी आंख ही नहीं खुली। पुलिस ने मामला दर्ज कर जांच शुरू कर दी है। डबुआ कॉलोनी निवासी संतोष कुमार ने पुलिस को बताया कि वह अंडे के होलसेल कारोबारी हैं। डबुआ कॉलोनी सहित आसपास के क्षेत्र में दुकानों पर अंडे की आपूर्ति करते हैं। रविवार दिन में बिक्री के 30 हजार रुपए इकट्ठा हुए थे। सोमवार को बैंक में यह रकम जमा करनी थी। रुपए उन्होंने अलमारी के लाॅकर में रख दिए। सुबह 5 बजे अलार्म की आवाज से उनकी नींद खुली। उन्होंने देखा कि अलमारी खुली थी और सामान बिखरा पड़ा था। उन्होंने जांच की तो अलमारी में रखे 30 हजार रुपए गायब थे। अलमारी में ही रखी आर्टिफिशियल ज्वैलरी भी गायब थी। उन्होंने परिवार के अन्य सदस्यों को जगाया। घटना की सूचना पुलिस को दी। पुलिस ने रविवार रात को ही चोरी का केस दर्ज कर लिया। छानबीन के लिए मौके पर क्राइम ब्रांच बड़खल की टीम भी पहुंची। पुलिस के मुताबिक चोर छत के रास्ते सीढ़ियों से होते हुए कमरे में दाखिल हुए।
hin_Deva hin_Deva